गोलमाल (फ़िल्म श्रृंखला)

गोलमाल, रोहित शेट्टी द्वारा निर्देशित भारतीय और ढिल्लिन मेहता द्वारा निर्मित, एक्शन-हास्य फिल्मों की एक शृंखला है। अब तक सभी चार फिल्मों में अजय देवगन, अरशद वारसी, तुषार कपूर मुख्य भुमिका में रहे हैं। पहली फिल्म गोलमाल: फ़न अनलिमिटेड 2006 में प्रदर्शित हुई, दूसरी फिल्म गोलमाल रिटर्न्स 2008 में प्रदर्शित हुई। तीसरी फिल्म गोलमाल 3 को 2010 में प्रदर्शित हुई और उस वर्ष की दूसरी सबसे बड़ी कमाई वाली हिन्दी फिल्म बन गई।

इस शृंखला की चौथी फ़िल्म गोलमाल अगेन, दीवाली के अवसर पर 20 अक्टूबर 2017 को प्रदर्शित हुई।

गोलमाल अब बॉलीवुड में पांचवी सबसे ज्यादा कमाई वाली फिल्म शृंखला है।सीआईडी ​​999 शृंखला, सीबीआई शृंखला, मेजर महादेवन शृंखला और राज़ शृंखला'' के बाद यह पांचवी भारतीय फिल्म फ्रेंचाइज जिसकी चार फ़िल्मे आई है।

फ़िल्म शीर्षक
कहानी चार दोस्तों गोपाल, लकी, माधव और लक्ष्मण (तीसरी और चौथी फिल्मों में से पांच) के जीवन के चारों ओर घूमती है। इसमें उनके साथ होने वाली घटनाएं शामिल हैं और आमतौर पर नाटकीय अंत की ओर अग्रसर होती हैं।
गो (गोपाल) - अजय देवगन द्वारा निभाया गया।
ल (लकी) -  तुषार कपूर द्वारा निभाया गया।
मा (माधव) - अरशद वारसी द्वारा निभाया गया।
ल (लक्ष्मण) -  पहली फ़िल्म में शरमन जोशी द्वारा निभाया गया। दूसरी फ़िल्म में, एक ही नाम का एक नया चरित्र (लेकिन मूल लक्ष्मण से अलग) श्रेयस तलपड़े द्वारा निभाया गया। तीसरे और चौथे फिल्म में, तलपड़े और कुणाल खेमू दो अलग-अलग पात्रों का किरदार निभाते हैं, दोनों का नाम लक्ष्मण है।

संक्षिप्त विवरण

गोलमाल: फ़न अनलिमिटेड

लक्ष्मण (शर्मन जोशी) महाविद्यालय का एक छात्र है और हॉस्टल में रहता है जहाँ उसके साथ तीन दोस्त - गोपाल (अजय देवगन), माधव (अरशद वारसी), और लकी (तुषार कपूर) अवैध रूप से रहते है। अपने लेनदार वसूली भाई (मुकेश तिवारी) से बचने के लिए ये अन्धे सोमानाथ (परेश रावल) और उसकी अन्धी बीवी को झूठ बोलकर उनके पोते समीर बनकर रहने लगते है। इसी बीच उन लोगों की जिन्दगी मे निराली (रिमी सेन) आती है। और वे उसे रिझाने के कई पैतरे चलते है। बबली भाई (संजय मिश्रा) की भी नजर उस घर में रहती है और वह कई लोगो को उस घर में भेजता है। इस बीच कई घटनाक्रम के बाद फिल्म नाटकीय अन्त की ओर अग्रसर होता है।

गोलमाल रिटर्न्स

गोलमाल 3

गोलमाल अगेन

गोपाल (अजय देवगन), माधव (अरशद वारसी), लकी (तुषार कपूर), लक्ष्मण (श्रेयष तलपड़े) और लक्ष्मण (कुणाल खेमू) अनाथ हैं, जो ऊटी के सेठ जमनादास अनाथालय से पले-बढ़े होते हैं। लेकिन गोपाल और माधव के बीच लड़ाई के चलते ये लोग अनाथालय छोड़ कर चहले जाते है। कई सालों बाद जमनादास की मौत के बाद वे सब वापस इस अनाथालय में पहुंचते हैं। जहाँ उनकी मुलाकात खुसी (परिणीति चोपड़ा) और एना मैथ्यू (तब्बू) से होती है। वहां उन्हें पता चलता है कि वासु रेड्डी (प्रकाश राज) नाम का बिल्डर और उसका साथी निखिल (नील नितिन मुकेश) उस आश्रम और उसके साथ लगे कर्नल चौहान (सचिन केलकर) के भूखंड को हथियाना चाहते हैं। बाद में उन्हें पता चलता है कि खुसी की मौत हो चुकी है और वह केवल उन्हीं को दिखती है। उसकी हत्या निखिल ने की होती है। और वे लोग अन्ना मैथ्यू की सहायता से खुसी को न्याय दिलाते है।

फिर से गोलमाल (निर्माणाधीन)

पात्र और चरित्र

सन्दर्भ

बाहरी कड़ियाँ
 
 
 
 

फ़िल्म शृंखला
प्रोजेक्ट टाइगर लेख प्रतियोगिता के अंतर्गत बनाए गए लेख